ئیلی بانیستەر سەون

ئیلی بانیستەر سەون (بە ئینگلیزی: Major Ely Bannister Soane، ١٨٨١-١٩٢٣) ناسراو بە «مێجەرسۆن»، ئەفسەری سیاسیی سوپای بریتانیا و نووسەر و زمانناس بوو. 

ژیان
وێنۆک|مێجەرسۆن لە چەپەوە وەستاوە، ساڵی ١٩٠٩.
ساڵی ١٩٠٢ وەک کارمەندێکی بانک دەنێررێت بۆ ئێران و لەوێ زمانی فارسی فێر دەبێت. لە ساڵی ١٩٠٥ بە ساختە موسڵمانبوونی ڕادەگەیەنێت. لە ١٩٠٧ کاری بانک بەجێ دەھێڵێت و وەک گەشتیار بە ناوچەکەدا دەگەڕێت.https://www.librarything.com/author/ebsloane لە ڕۆژھەڵاتی کوردستان فێری کوردی دەبێت و لە ساڵی ١٩٠٩ بە شێوەی بازرگانێکی فارس و بەناوی «غولام حوسێن شیرازی»ەوە دەچێت بۆ ھەڵەبجە و پتر لە شەش مانگ لە ماڵی وەسمان پاشادا، نزیک لە عادیلە خانم و تاھیر بەگی جافدا، ماوەتەوە. زۆر ھاموشۆی خەڵک و دیوەخانەکان و بازاڕەکانی کردووە. لەم بەسەرھاتانەی کتێبێک بە ناوێ «گەشتێکی شاراوە بۆ میسۆپۆتامیا و کوردستان» دەنووسێت کە زانیارییەکی زۆری لەسەر زمان و داب و نەریتی کوردی تێدایە. ھەروەھا بە باشی زمانی کوردیش فێر بووە و چەند کتێبی فێرکاریشی بۆ زمانی کوردی نووسیوە. دوای ئەوەی کە ڕاستییەکەی دەردەکەوێت بە دزیوەوە کوردستان بەجێ دەھێڵێت.یەکەم رۆژنامەى کوردى لە کوردستاندا لەلایەن مێجەرسۆنەوە دەرکراوە ، سەلام ناوخۆش، زانکۆى سەلاحەدین لە کاتی شەڕی جیھانیی یەکەم (١٩١٤-١٩١٨) لەگەڵ سوپای ئینگیزدا دەگەڕێتەوە بۆ عێراق. لە سەرەتای ساڵی ١٩١٨ەوە ھەتا ٢٧/١/١٩١٩ بە یارمەتیی شوکری فەزڵیەوە توانی ٦٧ ژمارە لە ڕۆژنامەی تێگەیشتنی ڕاستی بڵاو بکاتەوە.http://www.kurdishacademy.org/?q=node/774 لە نێوان ساڵانی ١٩١٩ بۆ ١٩٢١ و لە کاتی شۆڕشی شێخ مەحموودی حەفید، ئەفسەری سیاسیی سوپای بریتانیا لە باکووری عێراق بووە.http://disquietreservations.blogspot.com/2013/07/british-major-ely-banister-soane-on.html
ساڵی ١٩٢١ دەگەڕێتەوە بۆ بریتانیا و پاش دوو ساڵ لە ٢٤ی شوباتی ١٩٢٣  بە ھۆی نەخۆشینەوە دەمرێت.

ئەو ماڵەی کە لە سلێمانیدا تێیدا ژیاوە ئێستا کراوە بە مۆزەخانە.

بەرھەمە چاپکراوەکانی 
 Report on the Sulaimania district of Kurdistan. ١٩١٠
 Grammar of the Kurmanji or Kurdish Language. لەندەن، ١٩١٣
 Elementary Kurmanji Grammar، ١٩١٣. McCarus, Ernest N., A Kurdish Grammar: Descriptive Analysis of theKurdish of Sulaimaniya, Iraq.
 Elementary Kurdish Grammar. بەغدا، ١٩١٩
 To Mesopotamia and Kurdistan in Disguise: With Historical Notices of the Kurdish Tribes and the Chaldeans of Kurdistan. ١٩٢٣http://www.amazon.com/Mesopotamia-Kurdistan-Disguise-Historical-Chaldeans/dp/0957561237/ref=sr_1_2?s=books&ie=UTF8&qid=1430434157&sr=1-2

سەرچاوەکان

پۆل:مردووانی ١٩٢٣
پۆل:لەدایکبووانی ١٨٨١
پۆل:نووسەرانی بریتانیی سەدەی ٢١ەم
پۆل:کوردناسەکان
پۆل:زمانەوانانی کوردی